Halssnoermoorde in JohannesburgArgieffoto Twee mans is Donderdag in Johannesburg in afsonderlike voorvalle onherkenbaar met buitebande verbrand. Die mans se liggame is onderskeidelik in Soweto en Lenasia gevind. “In albei gevalle het die liggame buitebande om hul nekke gehad,” het ao. Kay Makhubela, ŉ polisiewoordvoerder, gesê. Die polisie het tans nie meer inligting oor die motief vir die moorde nie. Twee moordsake word ondersoek. Niemand is nog in verband met die voorvalle in hegtenis geneem nie.